केरल में थोड़ी धीमी पड़ी कोरोना की रफ्तार, नागालैंड में लगातार दूसरे दिन कोई नया मामला नहीं
पिछले कुछ दिनों से कोरोना वायरस संक्रमण के 3,000 से अधिक दैनिक नए मामले आने के बाद केरल में मंगलवार को संक्रमण के मामलों में हल्की गिरावट देखने को मिली है।
तिरुवनतंपुरम: पिछले कुछ दिनों से कोरोना वायरस संक्रमण के 3,000 से अधिक दैनिक नए मामले आने के बाद केरल में मंगलवार को संक्रमण के मामलों में हल्की गिरावट देखने को मिली है। स्वास्थ्य मंत्री के. के. शैलजा द्वारा दी गई जानकारी के मुताबिक, राज्य में कोरोना वायरस से संक्रमण के 2,938 नए मामले आए हैं। इसके साथ ही राज्य में इस घातक वायरस से संक्रमित होने वाले लोगों की कुल संख्या बढ़कर 10,64,628 हो गई है। केरल में मंगलवार को कोविड-19 के चलते 16 मरीजों की मौत भी हुई है जिसे मिलाकर अब तक इस बीमारी के हाथों अपनी जान गंवाने वालों का आंकड़ा 4,226 पर पहुंच गया।एक दिन में ठीक हुए 3,512 लोगरिपोर्ट्स के मुताबिक, केरल में 3,512 और लोग इस बीमारी से ठीक हुए, जिससे राज्य में ठीक हो चुके लोगों की कुल संख्या बढ़कर 10,12,484 हो गई है। राज्य में वर्तमान में 47,277 लोगों का इलाज चल रहा है। 2,05,315 लोगों को निगरानी में रखा गया, जिनमें से 7,004 विभिन्न अस्पतालों के पृथक वॉर्ड में हैं। राज्य की स्वास्थ्य मंत्री केके शैलजा ने कहा कि राज्य में पिछले 24 घंटों में 68,094 नमूनों की जांच की गई और संक्रमण दर 4.31 प्रतिशत है। राज्य में अब तक 1,15,90,373 नमूनों की जांच की गई है।नागालैंड में कुल 7 ऐक्टिव केसइस बीच, पूर्वोत्तर राज्य नागालैंड में लगातार दूसरे दिन मंगलवार को कोविड-19 का कोई नया मामला नहीं आया। स्वास्थ्य मंत्री एस पांगन्यु फोम ने बताया कि राज्य में कोरोना वायरस से संक्रमण के कुल 12,200 मामले सामने आए हैं, जिनमें से 7 मरीज उपचाराधीन हैं। राज्य के स्वास्थ्य बुलेटिन के मुतबाकि, 11,949 लोग इस बीमारी से उबर चुके हैं, 91 मरीज संक्रमण के कारण दम तोड़ चुके हैं और 153 अन्य राज्यों में पलायन कर चुके हैं। राज्य में कोरोना वायरस रोगियों के ठीक होने की दर 97.94 प्रतिशत है। नगालैंड में अब तक कोविड-19 के लिए 1.30 लाख से अधिक नमूनों की जांच की गई है।